Akis (Trakų r., Trakų sen., Kasčiukiškių km.)
54°42′54″ š. pl. 24°54′51″ r. ilg.﻿ / ﻿54.71500°š. pl. 24.91417°r. ilg.﻿ / 54.71500; 24.91417 Akis – ežerėlis Lietuvoje, Trakų rajone, 8,5 km į šiaurę nuo Trakų. Ežero ilgis iš šiaurės vakarų į pietryčius – 0,15 km, plotis – iki 0,07 km. Altitudė 138,5 m. Krantai žemi, plačiai užpelkėję, ištisai apaugę medžiais ir krūmynais. Pakrantėse stūkso miškas, į vakarus įsikūręs Kasčiukiškių kaimas. Ežeras nenutekantis, priklauso Bražuolės upės baseinui.